|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2022.gada 29.septembrī** |  **Nr. GND/2022/\_\_\_** |
|  |  **(protokols Nr.­­­\_; .p.)** |

**Par Gulbenes novada domes 2022.gada 29.septembra saistošo noteikumu Nr.20 “Grozījumi Gulbenes novada domes 2022.gada 31.marta saistošajos noteikumos Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”” izdošanu**

Gulbenes novada dome 2022.gada 31.marta saistošie noteikumi Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi) nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādi.

Publisko aģentūru likuma 17.panta pirmā, otrā un ceturtā daļa nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā. Pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus. Pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem.

Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” ir izteikusi lūgumu veikt grozījumus Saistošajos noteikumos, jo baneru izvietošanai tūrisma portālā tiek paaugstināta pakalpojuma cena, kā arī tiek noteikts jauns pakalpojums baneru izvietošanai tūrisma portālā uz vienu nedēļu. Izmaiņas tiek veiktas arī pakalpojumā - maksa par braucienu ar elektrovilcieniņu (elektromobili) Gulbenes pilsētā, paaugstinot maksas pakalpojuma cenas, kā arī paredzēta iespēja piešķirt atlaidi personām ar Latvijas goda ģimenes apliecību “3+ Ģimenes karte”, Lietuvas Republikas ģimenes karti “Šeimos kortele” un Igaunijas Republikas ģimenes karti “Perekaart”, bērnu vecākiem 50% apmērā, bet bērniem 90% apmērā. Papildus minētajam tiek precizēts ziemas periods (novēršot pārrakstīšanās kļūdu) pakalpojumu cenrādim Stāmerienas pils kompleksā, kā arī suvenīru un grāmatu uzcenojums, kurus tirgo aģentūra “Gulbenes tūrisma un kultūrvēsturiskā mantojuma centrs”.

Gulbenes novada domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§) 17.punkts nosaka, ka maksas pakalpojuma izcenojumu pārskata un izdara grozījumus maksas pakalpojumu cenrādī gadījumā, ja ir būtiski mainījušās (samazinājušās vai palielinājušās par 5%) tiešās vai netiešās izmaksas, kuras veido maksas pakalpojuma izcenojumu. Gulbenes novada pašvaldības Finanšu nodaļa ir veikusi pārrēķinu

baneru izvietošanai tūrisma portālā (izvietošanas periodi - viena nedēļa un viens mēnesis), kā arī braucienam ar elektrovilcieniņu (elektromobili) Gulbenes pilsētā, ņemot vērā pašvaldības apstiprinātos iepriekšējā saimnieciskajā gadā uzskaitītos naudas plūsmas izdevumus Gulbenes novada pašvaldības aģentūrā “Gulbenes tūrisma un kultūrvēsturiskā mantojuma centrs”.

Ievērojot minēto, ir sagatavoti grozījumi Saistošajos noteikumos.

Atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.1 punktā noteiktajam normatīvā akta grozījumus sagatavo, ja normatīvo aktu nepieciešams grozīt pēc būtības.

Ņemot vērā minēto un pamatojoties uz Publisko aģentūru likuma 17.panta otro un ceturto daļu, Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.1 punktu, Gulbenes novada domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” 17.punktu, kā arī ņemot vērā Finanšu komitejas ieteikumu, atklāti balsojot: ar \_\_\_ balsīm "Par" (), "Pret" – (), "Atturas" – (), Gulbenes novada dome NOLEMJ:

1. IZDOT Gulbenes novada domes 2022.gada 29.septembra saistošos noteikumus Nr.20 “Grozījumi Gulbenes novada domes 2022.gada 31.marta saistošajos noteikumos Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””.

2. NOSŪTĪT Vides aizsardzības un reģionālās attīstības ministrijai atzinuma sniegšanai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas (rakstveidā un elektroniskā veidā).

3. UZDOT Gulbenes novada pašvaldības Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu publicēšanai oficiālajā izdevumā “Latvijas Vēstnesis”, ja Vides aizsardzības un reģionālās attīstības ministrijas atzinumā nav izteikti iebildumi par saistošo noteikumu tiesiskumu vai Gulbenes novada domei mēneša laikā atzinums nav nosūtīts.

4. UZDOT Gulbenes novada pašvaldības vecākajam sabiedrisko attiecību speciālistam lēmuma 1.punktā minētos saistošos noteikumus pēc to stāšanās spēkā publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļa vietnē [www.gulbene.lv](http://www.gulbene.lv).

5. UZDOT Gulbenes novada pagastu pārvalžu vadītājiem nodrošināt lēmuma 1.punktā minēto saistošo noteikumu un paskaidrojuma raksta pieejamību pagastu pārvalžu administratīvajās ēkās.

Gulbenes novada domes priekšsēdētājs A.Caunītis

Sagatavoja: Agnese Zagorska

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

**2022.gada 29.septembrī Saistošie noteikumi Nr.20**

**(prot. Nr.\_\_, \_\_\_.p.)**

**Grozījumi Gulbenes novada domes 2022.gada 31.marta saistošajos noteikumos Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”**

*Izdoti saskaņā ar Publisko aģentūru likuma 17.panta otro un ceturto daļu*

 Izdarīt Gulbenes novada domes 2022.gada 31.marta saistošajos noteikumos Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” šādus grozījumus:

1. Izteikt pielikuma 1.2.apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| **“**1.2. | Suvenīru un grāmatu uzcenojums, kurus tirgo aģentūra "Gulbenes tūrisma un kultūrvēsturiskā mantojuma centrs" | gab. | 10%–100% |   | 10%–100%**”** |

1. Izteikt pielikuma 3.punktu šādā redakcijā:

|  |  |
| --- | --- |
| **“3.** | **Baneru izvietošana tūrisma portālā** |
| 3.1. | Baneru izvietošana tūrisma portālā | 1 nedēļa | 24,79 | 5,21 | 30,00 |
| 3.2. | Baneru izvietošana tūrisma portālā | 1 mēnesis | 99,17 | 20,83 | 120,00**”** |

1. Izteikt pielikuma 8.punktu šādā redakcijā:

|  |  |
| --- | --- |
| **“8.** | **Maksa par braucienu ar elektrovilcieniņu (elektromobili) Gulbenes pilsētā** |
| 8.1. | Pieaugušajiem | 1 persona | 4,13 | 0,87 | 5,00 |
| 8.2. | Bērniem – 4–6 g. v., skolēniem, pensionāriem, un personām ar invaliditāti | 1 persona | 2,89 | 0,61 | 3,50 |
| 8.3. | Cenrāža 8.1. un 8.2. apakšpunktā minētajiem maksas pakalpojumiem piemēro atlaides ar Latvijas goda ģimenes apliecību “3+ Ģimenes karte”, Lietuvas Republikas ģimenes karti “Šeimos kortele” un Igaunijas Republikas ģimenes karti “Perekaart”, vecākiem 50% apmērā, bērniem 90% apmērā (uzrādot karti un personu apliecinošu dokumentu). **”** |

1. Aizstāt pielikumā vārdus un skaitļus “Ziemas perioda (01.04.–30.09.)” ar vārdiem un skaitļiem “Ziemas perioda (01.10. – 31.03.)”.

Gulbenes novada domes priekšsēdētājs A.Caunītis

**PASKAIDROJUMA RAKSTS**

**Gulbenes novada pašvaldības 2022.gada 29.septembra saistošajiem noteikumiem Nr.20 “Grozījumi Gulbenes novada domes 2022. gada 31.marta saistošajos noteikumos Nr. 4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Gulbenes novada dome 2022.gada 31.marta saistošie noteikumi Nr.4 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi) nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādi.Ievērojot, ka Saistošajos noteikumos:1. baneru izvietošanai tūrisma portālā nepieciešams paaugstināt pakalpojuma cenu, kā arī paredzēt jaunu pakalpojumu - baneru izvietošanai tūrisma portālā vienas nedēļas garumā;
2. tiek veiktas izmaiņas pakalpojumā - maksa par braucienu ar elektrovilcieniņu (elektromobili) Gulbenes pilsētā, paaugstinot maksas pakalpojuma cenas, kā arī izveidota iespēja piešķirt atlaidi personām ar Latvijas goda ģimenes apliecību “3+ Ģimenes karte”, Lietuvas Republikas ģimenes karti “Šeimos kortele” un Igaunijas Republikas ģimenes karti “Perekaart”, bērnu vecākiem 50% apmērā, bet bērniem 90% apmērā;
3. tiek precizēts ziemas periods;
4. tiek precizēts suvenīru un grāmatu uzcenojums, kurus tirgo aģentūra “Gulbenes tūrisma un kultūrvēsturiskā mantojuma centrs”;

atbilstoši Gulbenes novada domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§) 17.punktam (*maksas pakalpojuma izcenojumu pārskata un izdara grozījumus maksas pakalpojumu cenrādī gadījumā, ja ir būtiski mainījušās (samazinājušās vai palielinājušās par 5%) tiešās vai netiešās izmaksas, kuras veido maksas pakalpojuma izcenojumu*) nepieciešams sagatavot attiecīgus grozījumus. Atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.1 punktā noteiktajam, normatīvā akta grozījumus sagatavo, ja normatīvo aktu nepieciešams grozīt pēc būtības. Ievērojot minēto, ir sagatavots saistošo noteikumu projekts “Grozījumi Gulbenes novada domes 2022. gada 31.marta saistošajos noteikumos Nr. 4 "“Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”” (turpmāk – Projekts) |
| 2. Īss projekta satura izklāsts |  Projekts pēc būtības precizē Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu veidus un to cenu, paredzot atlaides attiecīgajam pakalpojumam.  |
| 3. Informācija par plānoto projekta ietekmi uz pašvaldības budžetu | Sniedzot maksas pakalpojumus, Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” gūs atbilstošus budžeta ienākumus. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi neradīs ietekmi uz uzņēmējdarbības vidi pašvaldības teritorijā. |
| 5. Informācija par administratīvajām procedūrām | Saistošo noteikumu izpildi nodrošinās Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”. |
| 6. Informācija par konsultācijām ar privātpersonām | Nav notikušas konsultācijas. |

Gulbenes novada domes priekšsēdētājs A.Caunītis